OpenLLM-France/wikimedia huggingface dataset:
# Adiós gringo

Adiós gringo és una pel·lícula italiana de 1965 del gènere de l'Spaghetti Western dirigida per Giorgio Stegani. Protagonitzada per Giuliano Gemma i co-produïda entre Itàlia, Espanya i França. En el llançament als Estats Units, gairebé la totalitat dels membres de l'elenc i l'equip de producció havien canviat els seus noms per a l'audiència anglesa.

## Argument

Brent Landers, un jove ranxer, compra bestiar a un tipus que l'enganya venent-li uns caps de bestiar que no són seus, i el veritable amo del bestiar l'acusa d'haver-lo robat, i en un duel, Landers el mata. El poble vol linxar-lo, però ell fuig i promet tornar per demostrar la seva innocència. La vídua ofereix una recompensa per Landers. Ell comença a perseguir l'home que el va enganyar i troba una noia que ha estat raptada, violada i agredida per uns delinqüents, estant el que va enganyar Landers entre ells. La torna al poble, però sorgeixen complicacions amb la llei i els delinqüents...

## Repartiment

* Giuliano Gemma - Brent Landers
* Ida Galli com Evelyn Stewart - Lucy Tillson
* Nello Pazzafini com Ted Carter - Gil Clawson
* Pierre Cressoy com Peter Cross - Clayton Ranchester
* Germano Longo com Grant Laramy - Stan Clevenger
* Massimo Righi com Max Dean - Avery Ranchester
* Roberto Camardiel - Dr. Barfield
* Francisco Brana com Frank Braña - Ranchester cowboy
* Osiride Peverello - Ranchester cowboy
* Jesús Puente - Xèrif Tex Slaughter
* Monique Saint Claire - Maude Clevenger
* Gino Marturano com Jean Martin - Mike Murphy
* Giovanni Pazzafini com Ted Carter - Gil Clawson/Jack Dawson
* Claude Servyll com Clyde Geryll
* Sterling Rengell
* François Pascal com Frank Pascal
* Ramón Pérez
* Giacomo Billi com Mimo Billi
* Antonio Escorihuela com Antonio Iranzi

## Crítica

| « | Espaguetti Western, amb molts cadàvers i en part innecessàriament dur. | » |
| — Lexikon des internationalen Films |||
| « | Western lliure de Giuliano Gemma. | » |
| — Ulrich P. Bruckner |||

## Referències

* ↑ «Filmlexikon: Adios Gringo». Arxivat de l'original el 2016-03-04. [Consulta: 10 juliol 2023].
* ↑ Ulrich P. Bruckner: Per a alguns cadàvers més. Schwarzkopf & Schwarzkopf Verlag 2006

## Enllaços externs

* Seqüència de títol d'obertura al YouTube
# Agustín Nogueras Pitarque

Agustín Nogueras Pitarque (Alcolea de Cinca, 25 de juliol de 1786 - Las Palmas de Gran Canaria, 23 de gener de 1857) va ser un militar i polític espanyol.

## Biografia

Fill de Joaquín Nogueras i d'Agustina Pitarque, ingressà a l'exèrcit i fou tinent amb 18 anys durant la Guerra del Francès. Participà en el setge de Saragossa i després exercí diverses missions mirant de mobilitzar la resistència contra els francesos. El 1814 marxà a Sud-amèrica i participà en diverses accions militars per sufocar les revoltes independentistes dels virregnats a Veneçuela. A Puerto Rico es casà amb Asunción Gautier.
Tornat a Espanya un cop mort Ferran VII, el 1835 va ser nomenat governador militar de Castelló i participà en la primera guerra carlina. Fou el responsable de recomanar l'afusellament de la mare del general carlí Ramon Cabrera en una decisió que condemnaren moltes cancelleries i que provocà greus represàlies i l'enduriment de la guerra civil al Maestrat. Participà a les ordres d'Evaristo San Miguel en la presa de Cantavella, la capital carlina del front del Maestrat, el 1836 i a les de Marcelino de Oraá Lecumberri en l'aixecament del setge de Gandesa. Rellevà Antonio van Halen y Sarti al comandament de l'exèrcit del Centre en 1839 amb ordres de conservar el territori i impedir la unió de Cabrera amb el front català, però dimití i fou substituït per Leopoldo O'Donnell.
Va ser governador militar de Barcelona el 1840 i poc després capità general de Balears.
Gran amic de Baldomero Espartero, al final de la seva regència, el maig de 1843, el feu Ministre de Guerra, càrrec que exercí fins al juliol d'aquell any, moment en el qual Espartero s'exilià a Anglaterra.
L'agost del 1854 va ser nomenat capità general de Galícia i un mes més tard de Canàries, on va morir al cap de 3 anys.

## Referències

* ↑ Grau, Jaume. Carlinades: el "Far West" a la catalana. Cossetània Edicions, 2007, p. 25. ISBN 8497912659.
* ↑ Flávio, E. Historia de don Ramón Cabrera (en castellà). Volum 1. Editorial de G. Estrada, 1870, p. 226.
* ↑ de Magrinya, Antoni «La historia dels set setges de Gandesa». Butlletí del Centre d'Estudis de la Terra Alta, 27, 1998, pàg. 8 [Consulta: 19 agost 2015].
* ↑ Martínez Roda, Federico. Valencia y las Valencias: su historia contemporánea (1800-1975) (en castellà). Fundación Univ. San Pablo, 1998, p. 287. ISBN 8486792894.
# Rudy Dhaenens

Rudy Dhaenens (Deinze, 10 d'abril de 1961 - Aalst, 6 d'abril de 1998) va ser un ciclista belga, que fou professional entre 1983 i 1992. El seu major èxit esportiu fou la victòria al Campionat del món de ciclisme en ruta de 1990. Anteriorment, el 1986, havia guanyat una etapa del Tour de França.
Va destacar en curses d'un dia, amb bones actuacions a clàssiques de renom com la París-Roubaix (2n el 1986, 3r el 1987, 5è el 1985), el Tour de Flandes (2n el 1990), la Lieja-Bastogne-Lieja (4t el 1990), la Gant-Wevelgem (3r el 1985) o la Het Volk (4t el 1988), però sense aconseguir cap victòria important en aquestes curses. El juny de 1992 es va veure obligat a retirar-se per problemes mèdics.
Va morir el 1998 com a conseqüència d'un accident de cotxe. En honor seu es va crear el Gran Premi Rudy Dhaenens, que es disputà a Nevele entre 1999 i 2007.

## Palmarès

* 1982
** 1r al Circuit Franco-Belga
** Vencedor d'una etapa de la Volta a Bèlgica amateur
* 1985
** 1r a la Druivenkoers Overijse
** 1r a l'Omloop Mandel-Leie-Schelde
* 1986
** 1r a l'Omloop Mandel-Leie-Schelde
** Vencedor d'una etapa del Tour de França
** Vencedor d'una etapa de la Volta a Luxemburg
* 1990
** Campió del món de ciclisme en ruta
** Vencedor d'una etapa de la Volta a Astúries
* 1991
** 1r als Sis dies d'Anvers (amb Etienne De Wilde)

### Resultats al Tour de França

* 1983. Abandona (10a etapa)
* 1984. Abandona (17a etapa)
* 1985. 101è de la classificació general
* 1986. 122è de la classificació general. Vencedor d'una etapa
* 1987. Abandona (13a etapa)
* 1988. 87è de la classificació general
* 1989. Abandona (18a etapa)
* 1990. 43è de la classificació general
* 1991. Abandona (13a etapa)

## Referències

* ↑ Nota a memoire-du-cyclisme.eu

## Enllaços externs

* Article sobre Rudy Dhaenens a l'International Herald Tribune, amb motiu de la seva mort
* Fitxa de Rudy Dhaenens a sitiodeciclismo.net
# Petrochromis famula

Petrochromis famula és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 15,1 cm de longitud total.

## Distribució geogràfica

Es troba a Àfrica: llac Tanganyika.

## Referències

* ↑ Boulenger, G. A. 1898. Report on the fishes recently obtained by Mr. J. E. S. Moore in Lake Tanganyika. Proceedings of the Zoological Society of London. 1898 (pt 3): 494-497.
* ↑ BioLib (anglès)
* 1 2 «Petrochromis famula» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll 1991. Petrochromis. p. 369-373. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren, Flandes; i ORSTOM, París (França). Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mayr

* No s'ha de confondre amb Meyer, Maier, Mayr, o mayer.
Mayr és el nom dels següents personatges:
* Ernst Walter Mayr (Kempten, Suàbia, 1904 - Bedford, Massachusetts, 2005), biòleg evolutiu
* Hildegard Goss-Mayr (1930, Viena, Àustria)
* Johann Simon Mayr (Mendorf, 1763 - Bèrgam, 1845), compositor alemany
* Josef Mayr-Nusser (Bozen, 1910 – Erlangen, 1945), activista catòlic sud-tirolès
* Peter Mayr (Ritten, 1767- Bozen, 1810), patriota sud-tirolès
* Richard Mayr (Salzburg, 1877 - Viena, 1935), baix-baríton austríac
* Rupert Ignaz Mayr (Schärding, 1646 - Freising, 1712), violinista, compositor i mestre de capella alemany
* Simon Mayr, diversos personatges
# Wu Changshuo

    Avís: en els noms xinesos el cognom va al davant, en aquest cas Wu.
Wu Changshuo (xinès simplificat: 吴昌硕; xinès tradicional: 吳昌碩; pinyin: Wú Chāngshuò), també conegut com a Junqing, fou un pintor, poeta cal·lígraf i artesà de segells per a tinta que va viure durant els darrers anys de la dinastia Qing i els inicis de la República. Va néixer el 12 de setembre de 1844 a Huzhou (altres fonts indiquen Anji), província de Zhejiang, en una família d'erudits, amb el nom de Wu Jun (va utilitzar “Changshuo als 70 anys). Va morir el 29 de novembre de 1927. La rebel·lió Taiping va afectar la seva família. Havent ja complert vint anys es traslladà a Suzhou (Jiangsu). Va estar al servei de l'Administració imperial a Liaoning per un breu període. També va estar relacionat amb la societat acadèmica Xiling (Hangzhou) dedicada a l'artesania dels segells per a tinta. Va ser molt amic de Ren Bonian.
Va gaudir d'una gran popularitat com a pintor. Va renovar la pintura de flors i ocells. El seu estil s'associa al que en la història de l'art xinès denomina estil “sense ossos”. Està vinculat a l'”Escola de Xangai” (“Hai Pai”), d'enorme repercussió en la vida cultural d'aquesta ciutat i que combinava l'estètica occidental i l'oriental. Al Japó va ser molt ben considerat com a artista. Es troben exposades obres seves a l'Ashmolean Museum d'Oxford, al Museu de Belles Arts de Boston, al Metropolitan Museum of Art de Nova York i al Wu Changshuo Memorial Hall de Xangai. L'Institut Valencià d'Art Modern ha realitzat una exposició de ventalls on es mostrava una peça seva.

## Referències

* ↑ M.Sullivan i F.D. Murphy, p.12)
* ↑ arts.cultural-china.com

## Bibliografia

* Art and Artists of Twentieth-century China de Michael Sullivan, Franklin D. Murphy. University of California Press. Pàgs. 8-9, 12-15, 25, 181, 247 i 253. (tracta també d'Escola de Xangai).
* Chinese Art: Modern Expressions Maxwell K. Hearn, Judith G. Smith, Metropolitan Museum of Art (New York, N.Y.). Pàgs. 18-19, 139, 183, 196 i 294-295.

## Enllaços externs

* http://sealsociety.org/seal-artists/wu-changshuo-1844-1927-%E5%90%B3%E6%98%8C%E7%A2%A9-chinese-seal-artist/ (Segells per a tinta)
* http://www.chinadaily.com.cn/culture/art/2014-06/20/content_17604813.htm (170è anviversari)
# Äkräs

Äkräs conegut també com Ägräs o bé Ägröi o també Äyräs en la mitologia finesa i com Egres o bé Pyhä Äkräs en la mitologia careliana és considerat una divinitat de la fertilitat dels cultius i és el déu dels raves.

## Tradició oral

En el folklore es parla de la divinitat com un protector de la sembra i dels recollits també després de l'arribada i la difusió de la patata, un tubercle procedent de les Amèriques i que va arribar en les zones bàltiques i escandinaves en el segle XVI i de què a algunes qualitats van ser donats els noms de la mateixa divinitat (äkräs, äkröi i pyhä-äkräs) i, ja que la planta de la patata produeix més tubercles sota el mateix matoll, l'idea de la fertilitat de la divinitat va ser associada també als bessons.

## Literatura

En el Dauidin Psalttari de Mikael Agricola del 1551 Egres és descrit com aquell que dona pèsols, mongetes, raves, cols, lli i cànem i, encara que Agrícola l'esmenta com una divinitat careliana, la mateixa divinitat és coneguda també a Finlàndia occidental amb el nom d'Äyräs.
Sigfridus Aronus Forsius en la versió poètica i llatina de la llista d'Agrícola cita Egres com aquell que ha donat lli, mongetes i raves.

## Referències

* 1 2 Viljo Alanen. «Äyräs-Ägräs» (en finès). Tyrvään kirjapaino Oy, 1939. Arxivat de l'original el 8 d’octubre 2017. [Consulta: 8 octubre 2017].
* ↑ Suomen sanojen alkuperä. Suomalaisen Kirjallisuuden Seura (SKS) / Societat literària finlandesa, 2000.
* ↑ «Muut suomalaisten jumalien esittelyt» (en finès). Arxivat de l'original el 5 gennaio 2016.
# Accidente 703

Accident 703 és una coproducció hispano-argentina del 1962 en clau de drama amb toc de road movie dirigida per José María Forqué amb guió de Pedro Masó i Vicente Coello que va rebre una crítica de qualitat bona.

## Argument

Héctor viatja amb cotxe amb Luisa per la carretera en viatge des de Madrid a Barcelona. En un altre cotxe viatgen Jorge i Paula, el seu amant, que es creuen inesperadament en el camí del primer, provocant que xoquin contra un arbre i s'estimbin. Héctor mor i Luisa queda greument ferida. L'altre cotxe no es deté, així com alguns altres, cadascun per motius personals diferents, com Julio, un camioner que no els auxilia per poder arribar a temps al seu destí, ignorant que en el vehicle sinistrat viatjava una antiga núvia seva. El drama està servit.

## Repartiment

* Manuel Alexandre
* Ángel Álvarez
* Carlos Ballesteros
* Vicente Bañó
* Maite Blasco
* Frank Braña
* Ángela Bravo
* José María Caffarel
* Susana Campos
* Ricardo Canales
* Antonio Casas
* Antonio Cerro
* Enrique Closas
* Carlos Cores
* Francisco Cornet
* Miguel Ángel de la Iglesia .... nen
* Antonio Delgado
* Alejo del Peral
* Hebe Donay
* Enrique Echevarría
* Irán Eory
* Carlos Estrada
* Pedro Fenollar
* Lola Gálvez
* Gemma García
* Tito García
* Manolo Gómez Bur
* Julia Gutiérrez Caba
* Jesús Guzmán
* Lolita Herrera
* Guillermo Hidalgo
* Maribel Hidalgo
* Rufino Inglés
* María Luisa Lamata
* José Luis López Vázquez
* Carmen Lozano
* Jacinto Martín
* Maribel Martín.... nena
* José Morales
* Guadalupe Muñoz Sampedro
* José Orjas
* Rosa Palomar
* Erasmo Pascual
* Jesús Puente
* Elisa Romay
* Concha Sánchez
* Ángel Terrón
* Núria Torray
* Ana María Ventura
* José Villasante

## Premis

Julia Gutiérrez Caba va rebre el premi a la millor actriu principal als Premis del Sindicat Nacional de l'Espectacle de 1962.

## Referències

* ↑ Accidente 703 a Fotogramas
* ↑ Accidente 703
* ↑ ESE OTRO CINE ESPAÑOL: ACCIDENTE 703 (JOSÉ MARÍA FORQUÉ, 1962), 39escalones.com
* ↑ Los premios sindicales de cine, ABC, 31 de gener de 1963
# Xams

Xams, el «Sol», fou una divinitat preislàmica dels àrabs, ja adorada entre els assiri-babilonis i al sud d'Aràbia. L'Alcorà atribueix el culte al Sol al regne de Saba, mentre que a Mesopotàmia li atribueix el culte a la Lluna i Venus. Segons Yaqut al-Hamawí fou la deïtat dels Banu Tamim, que li dedicaren un santuari.
En àrab, el mot apareix en el nom propi o títol Xams-ad-Din (àrab: شمس الدين, Xams ad-Dīn), que significa «sol de la religió.»

## Referències

* ↑ Encyclopaedia of Islam. Second Edition, Brill Publishers, Leiden, s.v. "Shams".
* ↑ «Shamsaddin - Islamic Name Meaning - Baby Names for Muslims» (en anglès).
# Wenlockià

El Wenlockià o, simplement, Wenlock és una època del Silurià que començà fa 433,4 ± 0,8 milions d'anys i s'acabà fa 427,4 ± 0,5 milions d'anys. Es tracta de la segona època del Silurià. Fou anomenat el 1834 per Roderick Murchison en referència a Wenlock Edge (Regne Unit), on se'n troba l'estratotip. Se subdivideix en els estatges faunístics Sheinwoodià i Homerià. La fauna d'aquesta època inclou el trilobit Balizoma variolaris, que visqué en allò que avui en dia és Anglaterra i tenia el cèfalon cobert de tubercles nodulars.

## Referències

* 1 2 Riba i Arderiu i Reguant i Serra, 1986, p. 123.

## Bibliografia

* Riba i Arderiu, O.; Reguant i Serra, S. Una taula dels temps geològics. Institut d'Estudis Catalans, 1986. ISBN 9788472830776.
# Romanogobio kesslerii

Romanogobio kesslerii és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba a Europa.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Naseka, A.M. i J. Freyhof, 2004. Romanogobio parvus, a new gudgeon from River Kuban, southern Russia (Cyprinidae, Gobioninae). Ichthyol. Explor. Freshwat. 15(1):17-23.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Westerhout 31

Westerhout 31, també coneguda com a W31, és una regió de formació estel·lar de la nostra galàxia situada a la constel·lació del Sagitari.

## Característiques

Igual que succeeix amb altres regions de formació estel·lar situades a gran distància, la seva posició en la Via Làctia l'enfosqueix tant a causa de la pols interestel·lar que és impossible d'estudiar en l'òptic i és necessari recórrer per a això a altres longituds d'ona com els infrarojos, les ones de radi, els rajos X, i els rajos gamma que són molt menys afectades per aquest.
W31 en realitat està formada per dues regions diferents a distàncies del Sistema Solar molt diferents però que des de la nostra posició semblen estar juntes: una d'elles (formada per les nebuloses G10.2-0.3 i G10.6-0.4) a una distància de 3,3 i 4,5 kiloparsecs del Sol, i una altra formada per la nebulosa G10.3-0.1 molt més llunyana, a entre 11,8 i 14,5 kiloparsecs, és a dir, en l'altre costat de la galàxia respecte al Sol.
La més notable és G10.3-0.1 per ser una de les majors regions HII de la Via Làctia i contenir el cúmul estel·lar Cl* 1806-20, en el qual a més d'altres estels joves i massius s'hi troben la variable lluminosa blava LBV 1806-20, el magnetar SGR 1806−20, dos hipergigants blaus, una supergegant de tipus espectral O, i tres estels Wolf-Rayet.
El complex més proper, format per G10.2-0.3 i G10.6-0.4, inclou un jove cúmul estel·lar amb una edat de tot just 600.000 anys amb almenys quatre estels de tipus espectral O i cinc objectes estel·lars joves massius.

## Referències

* 1 2 3 Afirmat a: SIMBAD.
* 1 2 Furness, J. P.; Crowther, P. A.; Morris, P. W.; Barbosa, C. L.; Blum, R. D.; Conti, P. S.; van Dyk, S. D. «Mid-infrared diagnostics of metal-rich HII regions from VLT and Spitzer spectroscopy of young massive stars in W31». Monthly Notices of the Royal Astronomical Society, 403, 3, 2010, pàg. 1433-1447. Bibcode: 2010MNRAS.403.1433F. DOI: 10.1111/j.1365-2966.2010.16206.x.
* ↑ Corbel, S.; Eikenberry, S. S. «The connection between W31, SGR 1806-20, and LBV 1806-20: Distance, extinction, and structure». Astronomy & Astrophysics, 419, 2004, pàg. 191-201. Bibcode: 2004A&A...419..191C. DOI: 10.1111/j.1365-2966.2010.16206.x.
# Westerly

Westerly és una població dels Estats Units a l'estat de Rhode Island. Segons el cens del 2000 tenia 22.866 habitants.

## Demografia

Segons el cens del 2000, Westerly tenia 17.682 habitants, 7.346 habitatges, i 4.657 famílies. La densitat de població era de 427,5 habitants per km².
Dels 7.346 habitatges en un 28,7% hi vivien nens de menys de 18 anys, en un 48,4% hi vivien parelles casades, en un 11,1% dones solteres, i en un 36,6% no eren unitats familiars. En el 30,6% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,7% tenia menys de 18 anys, un 7,3% entre 18 i 24, un 29,8% entre 25 i 44, un 22,3% de 45 a 60 i un 17,9% 65 anys o més.
L'edat mediana era de 39 anys. Per cada 100 dones de 18 o més anys hi havia 88,3 homes.
La renda mediana per habitatge era de 42.860 $ i la renda mediana per família de 53.130 $. Els homes tenien una renda mediana de 37.213 $ mentre que les dones 26.096 $. La renda per capita de la població era de 23.180 $. Aproximadament el 4,3% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westerly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Westerly». American Fact Finder. Oficina del Cens dels Estats Units, 12-01-2010.
# Zinaïda Stahúrskaia

Zinaïda Uladzimírauna Stahúrskaia (en belarús: Зінаіда Уладзіміраўна Стагурская), (Vítsiebsk, 9 de febrer de 1971 - Ídem, 25 de juny de 2009) va ser una ciclista belarussa. Va guanyar el Campionat del món en ruta del 2000. També va aconseguir la victòria final en curses com el Giro de la Toscana de 2000 o la Gran Boucle de 2002.
El 2001 va donar positiu en una prova de dopatge per un diürètic i el 2003 per l'efedrina, que li va valer quatre mesos de suspensió el 2002 i dos el 2004. El 2005, va donar positiu per tercera cop, aquesta vegada per estanozolol al Gran Premi Carnevale d'Europa. Com a conseqüència va ser suspesa durant de dos anys a partir del juliol d'aquell any.
Va morir el 2009, atropellada mentre entrenava a prop de la seva ciutat natal.

## Palmarès

* 1993
** Vencedora d'una etapa al Tour de l'Aude
* 1994
** 1a al Tour de Feminin-Krásná Lípa i vencedora de 2 etapes
** 1a al GP Presov
** Vencedora d'una etapa al Tour de Finisterre
* 1996
** Vencedora de 2 etapes al GP Presov
* 1997
** Vencedora d'una etapa al Giro de la Toscana
** Vencedora d'una etapa al Memorial Michela Fanini
* 1998
** Vencedora d'una etapa al Giro del Trentino
** Vencedora d'una etapa al GP Presov
* 1999
** 1a al Gran Premi della Liberazione
** 1a al Trofeu Costa Etrusca
** Vencedora d'una etapa al Giro d'Itàlia
** Vencedora de 2 etapes al Giro del Trentino
* 2000
** Campiona del món en ruta
** 1a al Giro de Toscana-Memorial Michela Fanini i vencedora de 4 etapes
** 1a al Giro del Friül
* 2001
** 1a al Giro del Trentino i vencedora de 2 etapes
** 1a al Giro d'Itàlia i vencedora de 3 etapes
** Vencedora d'una etapa al Tour de Snowy
** Vencedora d'una etapa al Giro de Toscana-Memorial Michela Fanini
** Vencedora d'una etapa al Gran Bucle
** Vencedora d'una etapa a l'Emakumeen Bira
* 2002
** 1a al Gran Bucle i vencedora d'una etapa
** 1a al Giro del Friül
** 1a al Trofeu Alfa Lum
** Vencedora de 2 etapes al Giro d'Itàlia
** Vencedora d'una etapa al Giro de Toscana-Memorial Michela Fanini
* 2003
** 1a al Giro del Friül
** Vencedora d'una etapa al Giro d'Itàlia
* 2004
** Vencedora de 2 etapes al Giro del Trentino
* 2005
** 1a al Tour féminin en Limousin i Vencedora de 3 etapes
** 1a al Giro de San Marino i vencedora d'una etapa
** 1a al Gran Premi Carnevale d'Europa

## Referències

* ↑ «UCI doping news». cyclingnews.com, 11-03-2006 [Consulta: 18 juliol 2017].
* ↑ «Zinaida Stahurskaia muere atropellada». marca.com, 26-06-2009 [Consulta: 3 setembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it